text: [{"text_idx": "#000004", "text": "Nu\u0301 er ba\u0301turin pakka\u00f0ur inn i\u0301 ein segldu\u0301k."}, {"text_idx": "#000006", "text": "Fo\u0301lk flest halda o\u0301iva\u00f0, at her er ste\u00f0gur komin i\u0301. Fyri tann sum ikki fer n\u00e6rri at kanna, er ta\u00f0 ta\u00f0 mest sannli\u0301ka, men so er ikki. Dagliga ver\u00f0ur arbeitt uppa\u0301 ba\u0301tin Erlu, sum heilt vist skrivar s\u00f8gu i\u0301 hesum d\u00f8gum. Hetta er uttan iva seinasta timbursku\u0301ta sum ver\u00f0ur gj\u00f8rd so grundleggjandi i\u0301 stand her i\u0301 Fuglafir\u00f0i."}, {"text_idx": "#000007", "text": "Magnus hevur sett s\u00e6r sum ma\u0301l at gera ba\u0301tin i\u0301 stand, solei\u00f0is at hann einafer\u00f0 kann sigla um fir\u00f0ir og sund vi\u00f0 hesi komandi snotiligu sku\u0301tu. Meinbogar hava veri\u00f0 a\u0301 vegnum, solei\u00f0is at ti\u0301\u00f0ar\u00e6tlanin ikki helt. Stormur seinasta vetur to\u0301k yvirtromina, men ti\u0301betur hendi ikki annar ska\u00f0i av ti\u0301 enn, at Erla misti tak yvir h\u00f8vdi\u00f0."}, {"text_idx": "#000008", "text": "Nu\u0301 er aftur turt og gott at arbei\u00f0a. Ein av F\u00f8roya seinastu skipstimbrarum, Eli Joensen u\u0301r Leirvi\u0301k , stendur her i\u0301 dju\u0301pum tonkum og leggur eina a\u0301l afturat meistaraverkinum. Vinkul og vatirpas ver\u00f0ur ikki bru\u0301kt i\u0301 skipasmi\u0301\u00f0i. Skipasmi\u0301\u00f0 er i\u0301 ver\u00f0uleikanum satt listahandverk."}, {"text_idx": "#000011", "text": "I\u0301 dag ver\u00f0a skip ikki bygd i\u0301 timbur. Ta\u00f0 er plastikk og jarn sum eru einara\u0301\u00f0andi \u2013 timburskip er s\u00f8ga. Timburskipini hava to\u0301 naka\u00f0 yvir s\u00e6r sum jarn og plastikk ikki kunnu breggja s\u00e6r av, tey anga av sa\u0301l og yndi. Jarn og plastikk angar av k\u00f8ldum profitti vi\u00f0 ongari sa\u0301l."}, {"text_idx": "#000012", "text": "Sto\u0301rfingin konsert i\u0301 Fuglafjar\u00f0ar Kirkju"}, {"text_idx": "#000013", "text": "Almenn mo\u0301tt\u00f8ka i\u0301 G\u00f8tu sku\u0301la"}]